Vyhodnotenie medzirezortného pripomienkového konania

Návrh zákona ,ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	49  / 20 	
Počet vyhodnotených pripomienok	49 	
		
Počet akceptovaných pripomienok, z toho zásadných	8  / 1 	
Počet čiastočne akceptovaných pripomienok, z toho zásadných	4  / 0 	
Počet neakceptovaných pripomienok, z toho zásadných	37  / 19 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Úrad priemyselného vlastníctva Slovenskej republiky 	 	 	x 	 	
3 .	Generálna prokuratúra Slovenskej republiky 	2 (2o,0z) 	 	 	 	
4 .	Úrad na ochranu osobných údajov Slovenskej republiky 	 	 	 	x 	
5 .	Konfederácia odborových zväzov Slovenskej republiky 	 	 	x 	 	
6 .	Združenie podnikateľov Slovenska 	 	 	 	x 	
7 .	Slovenská obchodná a priemyselná komora 	 	 	x 	 	
8 .	Asociácia zamestnávateľských zväzov a združení Slovenskej republiky 	 	 	x 	 	
9 .	Národná banka Slovenska 	1 (1o,0z) 	 	x 	 	
10 .	Združenie miest a obcí Slovenska 	3 (2o,1z) 	 	 	 	
11 .	Košický samosprávny kraj 	 	 	 	x 	
12 .	Bratislavský samosprávny kraj 	 	 	 	x 	
13 .	Banskobystrický samosprávny kraj 	 	 	 	x 	
14 .	Trnavský samosprávny kraj 	 	 	x 	 	
15 .	Žilinský samosprávny kraj 	 	 	 	x 	
16 .	Najvyšší kontrolný úrad Slovenskej republiky 	4 (4o,0z) 	 	 	 	
17 .	Slovenská komora daňových poradcov 	 	 	 	x 	
18 .	Odbor aproximácie práva sekcie vládnej legislatívy Úradu vlády SR 	 	 	x 	 	
19 .	Štatistický úrad Slovenskej republiky 	 	 	x 	 	
20 .	Správa štátnych hmotných rezerv Slovenskej republiky 	 	 	 	x 	
21 .	Prešovský samosprávny kraj 	 	 	 	x 	
22 .	Ministerstvo kultúry Slovenskej republiky 	 	 	x 	 	
23 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
24 .	Únia miest Slovenska 	1 (0o,1z) 	 	 	 	
25 .	Protimonopolný úrad Slovenskej republiky 	 	 	x 	 	
26 .	Úrad geodézie, kartografie a katastra Slovenskej republiky 	 	 	x 	 	
27 .	Republiková únia zamestnávateľov 	7 (0o,7z) 	 	 	 	
28 .	Nitriansky samosprávny kraj 	 	 	 	x 	
29 .	Ministerstvo obrany Slovenskej republiky 	1 (1o,0z) 	 	 	 	
30 .	Úrad jadrového dozoru Slovenskej republiky 	 	 	x 	 	
31 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
32 .	Magistrát hlavného mesta SR 	 	 	 	x 	
33 .	Ministerstvo zahraničných vecí a európskych záležitostí Slovenskej republiky 	 	 	x 	 	
34 .	Ministerstvo hospodárstva Slovenskej republiky 	2 (2o,0z) 	 	 	 	
35 .	Ministerstvo dopravy, výstavby a regionálneho rozvoja Slovenskej republiky 	5 (5o,0z) 	 	 	 	
36 .	Úrad vlády Slovenskej republiky 	 	 	 	x 	
37 .	Trenciansky samospravny kraj 	 	 	 	x 	
38 .	Ministerstvo zdravotníctva Slovenskej republiky 	 	 	x 	 	
39 .	Ministerstvo vnútra Slovenskej republiky 	6 (6o,0z) 	 	 	 	
40 .	Ministerstvo práce, sociálnych vecí a rodiny Slovenskej republiky 	3 (3o,0z) 	 	 	 	
41 .	Ministerstvo financií Slovenskej republiky 	 	 	 	x 	
42 .	Odbor zmeny klímy 	 	 	 	x 	
43 .	Ministerstvo životného prostredia Slovenskej republiky  	2 (0o,2z) 	 	 	 	
44 .	Ministerstvo školstva, vedy, výskumu a športu Slovenskej republiky 	 	 	x 	 	
45 .	Najvyšší súd Slovenskej republiky 	 	 	x 	 	
46 .	Ministerstvo spravodlivosti Slovenskej republiky 	1 (1o,0z) 	 	 	 	
47 .	Národný bezpečnostný úrad 	 	 	x 	 	
48 .	Fórum pre komunikačné technológie 	1 (0o,1z) 	 	 	 	
49 .	Vychodoslovenská distribučná, a.s. 	6 (0o,6z) 	 	 	 	
50 .	Slovenská poľnohospodárska a potravinárska komora 	2 (0o,2z) 	 	 	 	
51 .	Slovenská asociácia poisťovní 	1 (1o,0z) 	 	 	 	
52 .	Zväz stavebných podnikateľov Slovenska 	1 (1o,0z) 	 	 	 	
	SPOLU	49 (29o,20z) 	0 (0o,0z) 	20 	15 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K bodu 20 
V § 83 ods. 1 odporúčame slovo „odpustení“ nahradiť slovami „oslobodení od“, čím sa odsek 1 pojmovo zosúladí s odsekom 2. 

V § 83 ods. 2 považujeme za potrebné vypustiť slová „ustanoviť sadzby poplatku aj podľa objemu zbernej nádoby a frekvencie odvozu“. § 78 ods. 1 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov totiž ustanovuje priamo sadzbu poplatku za liter alebo dm3 komunálneho odpadu alebo drobného stavebného odpadu, alebo sadzbu za osobu a kalendárny deň. Navrhovaná úprava § 78 ods. 1 písm. b) (bod 15) nepredstavuje zrušenie množstvového zberu, ktorým je podľa § 39 ods. 13 zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov zber komunálnych odpadov a drobných stavebných odpadov, pri ktorom ich pôvodca platí poplatok podľa osobitného zákona, ktorým je práve zákon č. 582/2004 Z. z. vo výške, ktorá je priamo úmerná množstvu týchto odpadov vyprodukovaných pôvodcom za daný čas. Z uvedeného vyplýva, že stanovenie sadzby inak ako v súvislosti od množstva vyprodukovaného odpadu by bolo v rozpore s § 39 ods. 13 zákona č. 223/2001 Z. z. v znení neskorších predpisov. Súčasne upozorňujeme na skutočnosť, že stanovenie sadzby podľa objemu zbernej nádoby a frekvencie odpadu upravuje § 79 zákona č. 582/2004 Z. z. 
 	O 	ČA 	Text návrhu zákona upravený inak. Ustanovenie § 83 precizuje splnomocnenie pre obce na stanovenie sadzieb poplatku aj podľa objemu zbernej nádoby a frekvencie odvozu v rozsahu dolnej a hornej hranice sadzieb uvedených v § 78 ods. 1 zákona o miestnych daniach. § 79 citovaného zákona určuje konkrétny výpočet poplatku a nie stanovenie sadzieb poplatku. 	
GP SR 	K bodu 23 
§ 99c ods. 2 zákona č. 582/2004 Z. z. ukladá povinnosť podať dodatočné daňové priznanie vždy, ak daňovník zistí, že v priznaní k dani z nehnuteľností, k dani za psa, k dani za predajné automaty a k dani za nevýherné hracie prístroje alebo niektorej z nich alebo v čiastkovom priznaní k týmto daniam neuviedol správne údaje na vyrubenie dane. 

Podľa navrhovaného znenia § 99c ods. 2 dodatočným priznaním nie je možné meniť účel stavby. Z navrhovaného znenia vyplýva, že formulácia „nie je možné meniť“ nie je v súlade s „povinnosťou podať dodatočné priznanie“, ak v dani neuviedol správne údaje. Navyše dôvodová správa nevysvetľuje, z akých dôvodov nie je možné omyl v uvedení účelu stavby napraviť dodatočným daňovým priznaním. 
 	O 	N 	Ustanovenie spresňuje, v akom prípade nie je možné dodatočné priznanie podať. Daňovník podaním priznania k dani z nehnuteľností deklaruje účel využitia stavieb správcovi dane. Daň z nehnuteľností sa platí na zdaňovacie obdobie, nie za zdaňovacie obdobie, čiže daňovník deklaruje účel využitia dopredu. Zmeniť účel využitia stavby na daňové účely možno pre nasledujúce zdaňovacie obdobie. Ak dôjde k zrejmému omylu, daňovník má naďalej riadne aj mimoriadne opravné prostriedky voči doručenému rozhodnutiu správcu dane. 	
NBS 	 
K čl. I 
1. V bode 11 odporúčame znenie § 34b ods. 2 až 4 zosúladiť so znením nadpisu, pretože v predmetných odsekoch sa používa slovné spojenie „určenie dane podľa pomôcok“ pričom nadpis znie „Vyrubenie dane podľa pomôcok“. Podľa nášho názoru obec najskôr určí daň podľa pomôcok a následne ju vyrobí. Táto pripomienka platí primerane aj k bodom 14 (§ 64b) a 26 (§ 99g ods. 2). 
2. V bode 24 v § 99e ods. 2 v pripojenej novej vete odporúčame za slová „začínajúc mesiacom“ nahradiť slovami „od prvého dňa mesiaca“. 
3. V bode 25 v § 99e ods. 10 odporúčame primerane ako v bode 24 (§ 99e ods. 2) určiť (ohraničiť) obdobie za ktoré sa pomerná časť dane vyrubuje. 

 	O 	ČA 	Upravený text návrhu zákona podľa pripomienky v bode 1. 	
ZMOS 	K § 17 odsek 1) 
V záujme daňovej spravodlivosti ZMOS dlhodobo podporuje a presadzuje princíp, aby v daňových zákonoch boli taxatívne uvedené oslobodenia od dane len vo výnimočných prípadoch. Z uvedeného dôvodu žiadame návrat k pôvodnému zneniu povinných oslobodení, a to oslobodenie len pre nehnuteľnosti vo vlastníctve obce a pozemky a stavby vo vlastníctve iného štátu. Ostatné súčasné zákonné oslobodenia presunúť do tzv. fakultatívnych oslobodení, pri ktorých rozhodujú obce, ktoré nehnuteľnosti podľa miestnych podmienok oslobodia. 	Z 	N 	Zámerom predkladanej novely zákona nebolo prehodnotenie zákonných a fakultatívnych oslobodení od dane z nehnuteľností. Je celospoločensky odôvodnené, aby niektoré druhy nehnuteľností (pozemkov, stavieb alebo bytov) boli zo zákona oslobodené od dane z nehnuteľností. Priestor na podrobnejšiu analýzu bude v rámci komplexnej novely zákona o miestnych daniach. 	
ZMOS 	K § 37 - § 43 Daň za ubytovanie  
Ako nástroj proti daňovým únikom žiadame precizovať proces správy dane za ubytovanie a zmeniť ohlasovaciu povinnosť daňovníkov na povinnosť podávať daňové priznanie. 
Odôvodnenie: Navrhovanou zmenou sa posilní zodpovednosť daňovníkov za priznávanie dane za ubytovanie. 
 	O 	N 	Podľa platného právneho stavu pri dani za ubytovanie je daňovníkom ubytovaná osoba a platiteľ (prevádzkovateľ ubytovacieho zariadenia) je zodpovedný za výber dane od daňovníka a jej následný odvod správcovi dane. V rámci tejto predkladanej novely sa nepredpokladá zmena postavenia daňovník - platiteľ. Naviac cieľom predkladaného návrhu nie je zvyšovanie administratívnej záťaže daňovníkov (ubytovaných osôb). 	
ZMOS 	K § 99e  
Žiadame doplniť nový bod v znení: 
„§ 99e odsek 8) znie: Včas podané odvolanie proti rozhodnutiu podľa odseku 1 nemá odkladný účinok. “ 
Odôvodnenie: 
Zámerom je zabrániť špekulatívnym podávaniam odvolaní proti rozhodnutiu správu dane so zámerom odkladu platenia dane. 
 	O 	N 	Pripomienke nie je možné vyhovieť z dôvodu zachovania princípu odkladného účinku v odvolacom konaní rovnakého pre všetkých daňovníkov v súlade s daňovým poriadkom. 	
NKÚ SR 	K bodu 8 ods. 8: 
Navrhujeme upresniť v navrhovanom znení, ktorých nárokov na zníženie dane alebo oslobodenie od dane týka. 
Odôvodnenie: 
Podľa navrhovaného znenia, by sa toto týkalo aj zníženia alebo oslobodenia od dane v prípadoch stanovených zákonom v ods. 1 § 17. Navrhované znenie sa však má týkať len prípadov uvedených v ods. 2 až 4, keď správca dane vydá VZN o oslobodení alebo znížení dane. 
 	O 	A 	Upravený text návrhu zákona. 	
NKÚ SR 	K bodu 9, § 18 ods. 2: 
Navrhujeme navrhované znenie vypustiť. 
Odôvodnenie: 
Podľa zákona daňová povinnosť vzniká až od 1 januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom nehnuteľnosti, ktorá je predmetom dane. Určenie vzniku daňovej povinnosti pre dedičov odlišne ako je stanovené, nemá opodstatnenie. Ak poručiteľ zaplatil daň zaplatil ju na celé zdaňovacie obdobie, tak nie je dôvod, aby dedič, ktorý sa stal vlastníkom nehnuteľnosti v priebehu toho istého zdaňovacieho obdobia platil daň znovu. Išlo by o duplicitný výber dane. 
 	O 	N 	V navrhovanom ustanovení je precizovaný vznik daňovej povinnosti dediča práve z dôvodu adresného vyrubenia dane z nehnuteľností v bode 32 (§ 99e ods. 2 návrhu) tak, aby nedošlo k duplicite pri vyrubení dane z nehnuteľností dedičovi. 	
NKÚ SR 	K bodu 10 a 19: 
Navrhujeme navrhované znenie vypustiť ako nadbytočné. 
Odôvodnenie: 
Z odôvodnenia navrhovaného znenia nevyplýva, prečo sa navrhuje úprava pre platbu dane naraz. Aj podľa doteraz platného znenia zákona nebolo vylúčené platiť dane naraz, aj keď správca dane určil splátky. Pri ponechaní navrhovaného znenia nie je zrejmé, kedy by daňovník bol oprávnený zaplatiť daň naraz, či v lehote určenej pre prvú splátku alebo by tak mohol urobiť pri poslednej splátke alebo inej lehote. Ak by sa do navrhovaného znenia doplnil napr. text „najneskôr v lehote prvej splátky“ vylučovalo by to možnosť zaplatiť daň určenú v štyroch splátkach napríklad tak, že by daňovník prvú splátku zaplatil v lehote prvej splátky a ďalšie tri by zaplatil naraz v lehote určenej pre druhú splátku. 
 	O 	N 	Návrh ustanovení reaguje na požiadavku Svetovej banky na zlepšenie postavenia Slovenska v rebríčku hodnotených krajín.  	
NKÚ SR 	K bodu 13 § 48 a § 56: 
Navrhujeme ponechať ponechať slová „nasledujúceho po mesiaci“. 
Odôvodnenie: 
Vypustením textu „ nasledujúceho po mesiaci“ by znamenalo neoprávnené zaťaženie v prípade, ak by začal prevádzkovať predajný automat alebo nevýherný hrací prístroj v posledný deň mesiaca a pritom by musel zaplatiť daň za čas pred začatím ich používania. 
 	O 	N 	Navrhovaná úprava zamedzuje obchádzaniu daňovej povinnosti presúvaním predajných automatov alebo nevýherných hracích prístrojov počas jedného mesiaca medzi správcami dane. 	
ÚMS 	Návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 
Návrh úpravy v novele zákona zmenou § 10, 11 a 12. 

1. Zmena určenia základu dane pri stavbe garáží 
- ustanoviť, aby základom dane pri stavbe hromadných garáží a stavbe hromadných garáží pod zemou bola podlahová plocha v m2. 
Zásadná pripomienka 

2. Vytvorenie možnosti osobitného zdaňovania viacúčelových stavieb, pričom sadzba dane bude určená vo VZN obce 
- za stavbu považovať pre účely tohto zákona aj časť stavby 
- pri zdaňovaní viacúčelových stavieb vychádzať z podlahovej plochy jednotlivých funkcií / účelu a výsledná daň stavby bude súčtom daní vypočítaných pre jednotlivé funkcie / účel 
- možnosť zvýšiť alebo znížiť sadzbu dane určenej v zákone správcom dane (obce) 
- vyňať sadzbu dane z definovaných násobkov sadzieb v zákone a ponechať sadzbu dane výhradne na politické rozhodnutie obce, mesta 
Zásadná pripomienka 

Odôvodnenie: 
Tieto pripomienky boli uplatnené a odôvodnené počas rokovania pracovnej skupiny k novele zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. 

3. Žiadame upraviť a upresniť znenie §17 „Oslobodenie od dane a zníženie dane“, ods. (1) „Od dane sú oslobodené“, písm. c) nasledovne (doplnený text zvýraznený boldom): 
c) pozemky a stavby alebo ich časti vo vlastníctve cirkví a náboženských spoločností registrovaných štátom, ktoré slúžia na vzdelávanie, pastoračnú a evanjelizačnú činnosť, charitu, sociálne a zdravotnícke služby, vedeckovýskumné účely alebo na vykonávanie cirkevných administratívnych úkonov a náboženských obradov. 
Odôvodnenie: 
Predmetom úvah o úprave dane z nehnuteľnosti vo vzťahu k cirkvám a náboženským spoločnostiam je § 17, ods. (1), písm. c) s tým, že variantne bolo navrhnuté oslobodenie len na objekty a pozemky pod nimi, v ktorých sú vykonávané náboženské obrady. Táto otázka zostala otvorená s tým, že zástupcovia Únie miest Slovenska, resp. Združenia miest a obcí Slovenska mali vysloviť svoje stanovisko. S touto otázkou sa zaoberalo Prezídium Únie miest Slovenska. 

Prezídium rozhodlo, že možnú úpravu uvedenej časti zákona je potrebné dôsledne zmonitorovať, vyhodnotiť a prerokovať so zástupcami cirkví a náboženských spoločností. 
Výsledkom skutočne seriózneho monitoringu i následného prerokovania s najvyššími predstaviteľmi všetkých hlavných cirkví a náboženských spoločností, pôsobiacich na území Slovenska, je konštatovanie, že navrhovaná úprava, ani súčasne platné znenie § 17, ods. (1), písm. c) nezahŕňa mnohé dôležité fakty týkajúce sa činností cirkví a náboženských spoločností. 
Oslobodenie od dane z nehnuteľnosti sa musí týkať aj týchto ďalších zariadení a inštitúcií: 
1. Cirkevné školy všetkých stupňov 
2. Pastoračné centrá zamerané na duchovnú obnovu, vzdelávanie, osvetu, pravidelné usporiadania duchovných, kultúrnych a spoločenských podujatí 
3. Materské a rodinné centrá pod gesciou farských úradov, rád a kresťanských organizácii, (neziskových organizácií a občianskych združení,...) 
4. Charitatívne organizácie a centrá pomoci pre seniorov, siroty a nezaopatrené deti, chorých, osoby s ťažkým zdravotným postihnutím, bezdomovcov a ďalšie marginálne skupiny potrebných,...) 
5. Budovy kláštorov (vrátane pozemkov) 
6. Sociálne zariadenia pre rehoľníkov, rehoľníčky a kňazov seniorov... 
7. Zdravotnícke zariadenia v gescii cirkví... 
8. Hospice 
V zmysle nášho návrhu na úpravu a doplnenie znenia § 17, ods. (1), písm. c) sme doplnili znenie, ktoré zodpovedá oslobodeniu dane vyššie uvedených neziskových, resp. charitatívnych činností, nepredstavuje to však oslobodené zariadení cirkví, ktoré majú obchodný charakter a prinášajú aj konkrétny zisk, napríklad „lekárne“. Tieto zariadenia aj v súčasnosti podliehajú dani z nehnuteľnosti. 
 	Z 	N 	Zmena základu dane pri viacúčelových stavbách by mala vplyv na medziročné neúmerné zvýšenie daňového zaťaženia daňovníkov. S ohľadom na obsah a kontext pripomienky je možné sa ňou ďalej zaoberať pri príprave komplexnej novely zákona o miestnych daniach. 	
RUZ 	1. Zásadná pripomienka k čl. I., vloženie nového novelizačného bodu číslo 2 
RÚZ navrhuje vložiť do návrhu nový novelizačný bod v nasledovnom znení: 

„2. V §8 odsek 2 tretia veta znie: „Takto ustanovená ročná sadzba dane z pozemkov nesmie presiahnuť 5-násobok najnižšej ročnej sadzby dane z pozemkov ustanovenej správcom dane vo VZN a 100-násobok ročnej sadzby dane z pozemkov podľa odseku 1.“ 

Odôvodnenie: 
Z dôvodu neprimerane vysokých, priam likvidačných sadzieb dane v určitých obciach v SR navrhujeme maximálny limit na sadzbu dane z pozemkov (napr. Obec Drahňov aplikuje už niekoľko rokov sadzbu dane na ostatné plochy 64%). 
 	Z 	N 	Pripomienka je nad rámec zákona. V predkladanom návrhu zákona nebolo zámerom upravovať určovanie sadzieb dane z pozemkov a násobky medzi najvyššou a najnižšou ročnou sadzbou dane z dôvodu zachovania rozpočtovej stability hospodárenia miest a obcí. 	
RUZ 	2. Zásadná pripomienka k čl. I., vloženie nového novelizačného bodu číslo 3 
RÚZ navrhuje vložiť do návrhu nový novelizačný bod 3 v nasledovnom znení: 
„3. V §8 odsek 2 sa na konci ustanovenia dopĺňa veta: „Ročná sadzba dane z pozemkov, v prípade ak je predmetom dane pozemok podľa §6, odsek 1, písm. a) je maximálne 0,25% z hodnoty pozemku.“ 

Odôvodnenie: 
Navrhujeme stanoviť výška sadzby dane z poľnohospodársky využívaných pozemkov vo fixnej základnej výške a to 0,25 % zo základu dane, t.j. z priemernej ceny pôdy v katastrálnych územiach SR podľa 7 miestnych kódov BPEJ. V produkčných regiónoch Slovenska bol zaznamenaný niekoľkonásobný medziročný nárast daní z pozemkov a nehnuteľnosti, a preto navrhujeme uvedené obmedzenie. 
 	Z 	N 	Pripomienka je nad rámec zákona. Zámerom predkladateľa návrhu zákona nebolo meniť zásady pri určovaní sadzieb dane z pozemkov z dôvodu zachovania rozpočtovej stability hospodárenia miest a obcí. 	
RUZ 	3. Zásadná pripomienka k čl. I. novelizačný bod číslo 7 
RÚZ navrhuje doplniť novelizačný bod číslo 7 tak aby upravoval základ dane v prípade viacpodlažných stavieb tak, aby sa pri výpočte dane zohľadňovala reálna výmera plochy jednotlivých podlaží a nie výmera na úrovni najrozsiahlejšej nadzemnej časti stavby. Rovnaký princíp navrhujeme uplatňovať aj v prípade navrhovanej úpravy zdaňovania priestoru podzemných garáží. 

Odôvodnenie: 
V súčasnosti podľa VZN správca dane v súlade s §12a zákona a v súlade s Metodickým usmernením Ministerstva financií Slovenskej republiky č. MF/007483/2014-725 k zákonu č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov pri výpočte dane postupuje podľa vzorca: výmera zastavanej plochy stavby x (ročná sadzba dane podľa VZN + (počet podlaží x príplatok za podlažie podľa VZN)). 

Uvedený vzorec navrhujem nahradiť nasledovný vzorcom: 

(výmera zastavanej plochy stavby x ročná sadzba dane podľa VZN) + (výmera skutočnej plochy nadzemného podlažia x (ročná sadzba dane podľa VZN + (počet podlaží o danej výmere x príplatok za podlažie podľa VZN)). 

Navrhovaný spôsob zdaňovania viacpodlažných stavieb považujeme za spravodlivejší voči daňovníkom stavieb, ktorý vlastnia viacpodlažné stavby, pri ktorých nadzemné podlažia majú menšiu výmeru ako zastavaná plocha prízemnej časti stavby. Takíto daňovníci totiž v podstate platia daň aj z neexistujúcich m2 plochy stavby. 
 	Z 	N 	Zmena základu dane pri viacpodlažných stavbách by mala vplyv na medziročné zvýšenie daňového zaťaženia daňovníkov. S ohľadom na obsah a kontext pripomienky je možné sa ňou ďalej zaoberať pri príprave komplexnej novely zákona o miestnych daniach. 	
RUZ 	4. Zásadná pripomienka k čl. I. – vloženie nového novelizačného bodu číslo 8 
RÚZ navrhuje vložiť do návrhu nový novelizačný bod v nasledovnom znení: 

„8. V § 10 ods. 3 písm. b) sa za slová “priehrad, vodovodov, kanalizácií,” vkladajú slová “elektronických komunikačných sietí,” 

Odôvodnenie: 
Uvedený návrh rieši problém definičného naviazania daňového predpisu na nový stavebný zákon, ktorý nanovo definuje stavbu. Doteraz v praxi platilo a MF SR to výkladovo podporovalo, že stavby elektronických komunikácií nepodliehali dani zo stavby, avšak nebolo to legislatívne presne upravené. So zmenou definície stavby už súčasný výklad a usmernenie MF SR nebude použiteľné. Zároveň ide o zrovnoprávnenie elektronických komunikačných sietí s inými sieťami, ktoré majú oslobodenie od dane priamo v predpise. 
 	Z 	N 	Pripomienka je nad rámec zákona. V predloženom návrhu zákona nedochádza k zmene definície predmetu dane zo stavieb, a preto nie je ani dôvod rozširovať jej negatívne vymedzenie. Zároveň uvádzame, že elektronické komunikačné siete nespĺňajú predmet dane zo stavieb už teraz. 	
RUZ 	5. Zásadná pripomienka k čl. I. – novelizačný bod číslo 12 
RÚZ navrhuje v uvedenom novelizačnom bode navrhovaný text označiť ako odsek 1 a doplniť novelizačný bod o odsek 2 v nasledovnom znení: 

„(2) Daň z ubytovania sa nevyberá od osôb, ktorým je poskytovaná zdravotná starostlivosť v zariadeniach ktorým bolo vydané rozhodnutie povoľujúce poskytovanie zdravotnej starostlivosti podľa zákona č. 538/2005 Z.z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách v znení neskorších predpisov, zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve, v znení neskorších predpisov.“ 

Odôvodnenie: 
Predkladaná novela zákona, nerieši podstatný problém z aplikácie doterajšieho znenia zákona v praxi prírodných liečebných kúpeľov a kúpeľných liečební, a to medzi správcom dane z ubytovania a daňovými subjektmi, ktorými sú prírodné liečebné kúpele a kúpeľné liečebne. Predkladaná novela naďalej ponecháva v právnej neistote prírodné liečebné kúpele a kúpeľné liečebne, ktorá spočíva v rozdielnom názore na platenie dane z ubytovania správcami dane, ústrednými organizáciami štátnej správy a to MF SR a ÚDR, ako aj prebiehajúcimi súdnymi konaniami a rozhodnutiami v tejto veci. RÚZ navrhuje aby sa v § 37 jednoznačne deklarovalo, že pod daň z ubytovania nespadajú poskytovatelia ústavnej zdravotnej starostlivosti, čím sa odstráni aplikovanú nerovnosť medzi poskytovateľmi ústavnej zdravotnej starostlivosti akými sú nemocnice, liečebne, prírodné liečebné kúpele a kúpeľné liečebne. V prospech našej pripomienky argumentujeme aj znením §29, odsek 2, písm. b) zákona o dani z pridanej hodnoty, ktorý zakotvuje oslobodenie od DPH kúpeľná starostlivosť, a ak kúpeľná starostlivosť nadväzuje na predchádzajúcu ambulantnú starostlivosť alebo ústavnú starostlivosť, aj služby s ňou priamo súvisiace. Na základe uvedeného navrhujeme s cieľom konzistencie politiky v tejto oblasti zaviesť oslobodenie uvedených zariadení aj v návrhu zákona o miestnych daniach. 
 	Z 	N 	Daň za ubytovanie je jedna z fakultatívnych miestnych daní, ktorú môže obec na svojom území zaviesť. Prijatím pripomienky do návrhu zákona by došlo k nerovnakému postaveniu prevádzkovateľov ubytovacieho zariadenia, nakoľko daňovník, ktorému je poskytovaná zdravotná starostlivosť môže byť ubytovaný nielen v zariadení poskytujúcom túto zdravotnú starostlivosť, ale aj napr. v hoteli. Namietanú interpretačnú nejasnosť odstránil podľa nášho názoru aj Najvyšší súd SR, ktorý sa jednoznačne postavil k výkladu, že pri poskytovaní kúpeľnej starostlivosti zväčša nejde o pacientov, ktorí sú viazaní na lôžko a musia dodržiavať nemocničný režim, ale ide o prechodné odplatné ubytovanie fyzických osôb v zariadeniach kúpeľov aj mimo nich pri využívaní všetkých poskytovaných služieb kúpeľov. Teda tieto osoby, ktoré sú ubytované v kúpeľoch, musia zaplatiť daň za ubytovanie.  	
RUZ 	6. Zásadná pripomienka k čl. I., novelizačný bod číslo 23 
RÚZ navrhuje formulovať uvedený bod nasledovne: 

„23. V § 99c ods. 2 sa na konci pripája táto veta Dodatočným priznaním nie je možné meniť účel využitia stavby po skončení zdaňovacieho obdobia, ku ktorému sa dodatočné daňové priznanie vzťahuje.“ 

Odôvodnenie: 
Podľa nášho názoru nie je správne úplne zamedziť daňovníkovi možnosť v uvedenom prípade podať dodatočné daňové priznanie. Navrhujeme (viď text nižšie), aby bolo toto právo daňovníkovi zachované aspoň do konca zdaňovacieho obdobia, ktorého sa táto skutočnosť týka, aby bolo možné aspoň opraviť zrejmé chyby v období po podaní daňového priznania, v prípade, že dôjde k zrejmému omylu, čo sa v prípade veľkého množstva nehnuteľností môže stať. Máme zato, že ak by bolo dodatočné priznanie podané po 31.1. aktuálneho roka a zmena by bola možná len v tom istom roku, má aj správca dane v aktuálnom čase možnosť si overiť skutočnosť. 
 	Z 	N 	Daňovník podaním priznania k dani z nehnuteľností deklaruje účel využitia stavieb správcovi dane, a preto nie je opodstatnené meniť tento účel podaním dodatočného priznania počas zdaňovacieho obdobia. Daň z nehnuteľností sa platí na zdaňovacie obdobie, nie za zdaňovacie obdobie, čiže daňovník deklaruje účel využitia dopredu. Zmeniť účel využitia stavby na daňové účely možno pre nasledujúce zdaňovacie obdobie. Ak dôjde k zrejmému omylu, daňovník má naďalej riadne aj mimoriadne opravné prostriedky voči doručenému rozhodnutiu správcu dane. 	
RUZ 	7. Zásadná pripomienka k čl. I., novelizačný bod číslo 25 
RÚZ navrhuje uvedený novelizačný bod vypustiť 

Odôvodnenie: 
S uvedeným ustanovením nesúhlasíme, v prípade, že si vyžiada dodatočné administratívne zaťaženie daňovníkov v priebehu zdaňovacieho obdobia ako napr. oznamovacie povinnosti, resp. povinnosť podať daňové priznanie v priebehu zdaňovacieho obdobia. 
 	Z 	N 	Navrhovaná úprava nezvyšuje administratívnu záťaž daňovníkov, naopak ide o zjednodušenie daňového konania správcom dane. 	
MO SR 	Všeobecne 
Daň z dedičstva, ktorá bola upravená spolu s daňou z prevodu a prechodu nehnuteľností ustanoveniami zákona č. 318/1992 Zb. o dani z dedičstva, dani z darovania a dani z prevodu a prechodu nehnuteľností v znení neskorších predpisov je odo dňa účinnosti zákona č. 554/2003 Z. z. o dani z prevodu a prechodu nehnuteľností zrušená. Predmetný zákon zaviedol pevnú sadzbu dane z prevodu a prechodu nehnuteľností bez ohľadu na osobné a príbuzenské pomery prevodcov a nadobúdateľov. Podľa platného právneho stavu daňová povinnosť vzniká až 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom nehnuteľnosti, ktorá je predmetom dane. Odporúčame preto upustiť od vzniku daňovej povinnosti v prípade nadobudnutia nehnuteľností dedením počas roka. Je totiž neprípustné, aby sa tým vytvorila nerovnosť medzi nadobúdateľmi nehnuteľností len na základe toho, že niekto nadobudne nehnuteľnosť do vlastníctva dedením v priebehu roka. 
Rovnako je nejednoznačné, z akého dôvodu sa zavádza osobitne vznik daňovej povinnosti dedičovi v prípade nadobudnutia nehnuteľností dedením počas roka už od prvého dňa mesiaca nasledujúceho po dni, v ktorom sa stal vlastníkom nehnuteľnosti. Vzhľadom k tomu, odporúčame doplniť dôvodovú správu o dôvody, pre ktoré sa táto osobitná úprava zavádza. 
 	O 	N 	Dôvodová správa jednoznačne uvádza zámer predkladateľa ustanoviť osobitnú úpravu vzniku daňovej povinnosti dedičovi, navrhované sa týka určenia pomernej časti dane z nehnuteľností, nezavádza sa daň z dedičstva. 	
MH SR 	Čl. I bod 1 
Navrhovaný odsek 4 odporúčam upraviť z dôvodu, že nekorešponduje s § 6 zákona, najmä s odeskom 2 písm. a) a nasledovnými. 
Sme toho názoru, že takéto stavby podliehajú dani zo stavieb podľa § 10 ods. 1 písm. a), e), f) a § 10 ods. 2. Podľa § 6 ods. 2 predmetom dane z pozemkov nie sú súčasti zastavaných plôch a nádvorí, ktoré sú zastavené stavbami, ktoré sú predmetom dane zo stavieb. Domnievame sa, že transformačná stanica a predajný stánok patria svojím charakterom do skupiny stavieb podľa § 10.  	O 	N 	Transformačná stanica a predajný stánok, ktoré nespĺňajú definíciu predmetu dane zo stavieb, nie sú stavbou na účely dane z nehnuteľností, a preto sa navrhuje zdaňovať ich v režime dane z pozemkov. 	
MH SR 	Čl. I bod 9 
Odporúčam, aby daňová povinnosť v prípade dedenia vznikla až vkladom/zápisom do katastra nehnuteľností, čím sa zohľadní doriešenie aj problematických dedičských konaní z hľadiska vlastníctva dedičov nehnuteľnosti po poručiteľovi. V zásade pri dedičských konaniach, ktoré prebehnú bez problémov a skončia sa právoplatným osvedčením o dedičstve alebo rozhodnutím o dedičstve, kataster na základe návrhu rozhoduje o zápise do katastra nehnuteľností podľa zákona v lehote 30 dní.  	O 	N 	Navrhované znenie podľa nášho názoru dostatočne vystihuje, kedy vzniká daňová povinnosť k nehnuteľnosti v prípade dedenia.  	
MDVaRR SR 	K Predkladacej správe a všeobecnej časti Dôvodovej správy 
V prvom odseku Predkladacej správy a v prvom odseku všeobecnej časti Dôvodovej správy odporúčame v názve zákona za slová „a drobné stavebné odpady“ vložiť slová „v znení neskorších predpisov“. 
 	O 	A 	Doplnený text v predkladacej správe a vo všeobecnej časti dôvodovej správy. 	
MDVaRR SR 	K Čl. I, bod 7 
Súčasné znenie § 11 odporúčame označiť ako odsek 1 a navrhovanú vetu uviesť ako odsek 2, štylisticky podľa obdobného ustanovenia odseku 1 (tzn. rozdeliť ju na dve samostatné vety). Tento novelizačný bod teda odporúčame formulovať takto: 
„7. Doterajší text § 11 sa označuje ako odsek 1 a dopĺňa sa odsekom 2, ktorý znie: 
„(2) Základom dane pri stavbe hromadných garáží umiestnenej pod zemou je výmera zastavane plochy v m2. Zastavanou plochou sa rozumie pôdorys na úrovni najrozsiahlejšej podzemnej časti stavby.“.“. 
Následne, ak je to potrebné, odporúčame upraviť i prípadné vnútorné odkazy na § 11 v ďalšom texte zákona. 
 	O 	N 	Text zákona nadväzuje pri výpočte dane zo stavieb na doterajšie znenie § 11, preto navrhujeme základ dane ponechať upravený v jednom odseku. 	
MDVaRR SR 	K Čl. I, bod 12 
V navrhovanom znení § 37 odporúčame prvú časť vety pred čiarkou formulovať takto: 
„Predmetom dane za ubytovanie je odplatné prechodné ubytovanie fyzickej osoby na základe zmluvy o ubytovaní podľa osobitného predpisu x) v ubytovacom zariadení (ďalej len „zariadenie“),“. 
Do poznámky pod čiarou k odkazu pri slovách „podľa osobitného predpisu“ odporúčame uviesť odkaz v znení „§ 754 až 759 Občianskeho zákonníka.“. 
Do navrhovaného znenia § 37 odporúčame do kategórií ubytovacích zariadení doplniť ešte ďalšie druhy ubytovacích zariadení, a to hostel, zrub a bungalov. 
 	O 	ČA 	Zastávame názor, že ak ide o kódexovú právnu úpravu, je možné uviesť odkaz priamo v texte zákona. 

Predložený návrh zákona bol upravený v kontexte obsahu druhej časti pripomienky a navrhované ubytovacie zariadenia boli doplnené. 
 	
MDVaRR SR 	K Čl. I, bod 16 
V Čl. I bode 16 odporúčame spresniť, nakoľko nie je z neho zrejmé, ktorá čiarka v § 79 ods. 3 písm. b) prvom bode sa nahrádza slovom „a“; uvedený novelizačný bod odporúčame formulovať tak, že sa uvedú slová, ktorými sa nahrádzajú slová v aktuálne platnom a účinnom ustanovení, v ktorom bude zahrnutá aj čiarka, ktorá sa vypúšťa. 
 	O 	A 	Upravený text návrhu zákona. 	
MDVaRR SR 	K Čl. I, bod 18 
V Čl. I bode 18 odporúčame slovo „tretia“ nahradiť slovom „posledná“. 
 	O 	N 	Vychádzajúc z legislatívnych pravidiel vlády SR by mal byť novelizačný bod presný a zrozumiteľný. 	
MV SR 	Bod 12 
V 12. bode za slová „byt v rodinnom dome,“ vložiť slová „byt v“ a za slovo „alebo“ vložiť slovo „byt“. Okrem toho nie je zrejmý dôvod vyčlenenia chaty zo stavieb na individuálnu rekreáciu, a to aj v súvislosti s 3. bodom. 

 	O 	N 	Novelizačnú znenie považujeme za dostatočné a v súlade s Legislatívnymi pravidlami vády SR. 	
MV SR 	Bod 15 
V 15. bode slovo „vypúšťa“ nahradiť slovom „vypúšťajú“. 	O 	N 	Novelizačnú znenie považujeme za dostatočné a v súlade s Legislatívnymi pravidlami vády SR. 	
MV SR 	Bod 20 
V 20. bode (§ 83 nadpise) slovo „ustanovenie“ nahradiť slovom „ustanovenia“, keďže sa navrhuje viac splnomocňovacích ustanovení. 
Odkaz č. 11 je nadbytočný (v osobitných zákonoch výnimočný), i keď sa používa vo viacerých ustanoveniach platného zákona okrem § 103 ods. 5. VZN sa totiž vydáva podľa tohto zákona, a nie podľa zákona o obecnom zriadení. Ak má uvedený odkaz zostať, je žiaduce jeho spresnenie na § 6 ods. 1 zákona o obecnom zriadení (VZN na výkon samosprávy) alebo na § 6 ods. 2 (VZN na výkon štátnej správy), čím tento odkaz nadobudne vysvetľujúci význam. Obdobne to platí aj vo vzťahu k VZN vyššieho územného celku a k § 8 zákona o samosprávnych krajoch. 
V § 83 ods. 2 návrhu zákona slovo „ustanoviť“ presunúť za slovo „môže“. 
 	O 	ČA 	Upravený text návrhu zákona s prihliadnutím na zavedenú legislatívnu techniku zákona o miestnych daniach. 	
MV SR 	Bod 21 
V 21. bode zjednodušiť legislatívnu techniku vypustením slov „miestnu daň podľa § 2“. 	O 	A 	Upravený text návrhu zákona. 	
MV SR 	Bod 23 
V 23. bode slová „nie je možné“ nahradiť slovom „nemožno“. 	O 	N 	Novelizačnú znenie považujeme za dostatočné a v súlade s Legislatívnymi pravidlami vády SR. 	
MV SR 	Čl. II 
V čl. II vypustiť nadpis z dôvodu nadbytočnosti. 	O 	A 	Upravený text návrhu zákona. 	
MPSVR SR 	K čl. I bod 20 
Odporúčame v čl. I bode 20 navrhovanom § 83 ods. 2 slová „osoba s ťažkým zdravotným postihnutím, držiteľ preukazu osoby s ťažkým zdravotným postihnutím, držiteľ preukazu osoby s ťažkým zdravotným postihnutím s potrebou sprievodcu“ nahradiť slovami „držiteľ preukazu fyzickej osoby s ťažkým zdravotným postihnutím, držiteľ preukazu fyzickej osoby s ťažkým zdravotným postihnutím so sprievodcom X)“. 
Poznámka pod čiarou k odkazu X znie: 
„X) Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov.“. 

Zároveň odporúčame nad rámec predkladaného návrhu obdobne upraviť § 17 ods. 3 písm. d) a e) zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. 

Odôvodnenie: Z dôvodu potreby jednoznačnej úpravy a zosúladenia so súčasne platnými právnymi predpismi. Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov ustanovuje, čo sa považuje za ťažké zdravotné postihnutie, podmienky vyhotovovania a náležitosti preukazu fyzickej osoby s ťažkým zdravotným postihnutím 
a preukazu fyzickej osoby s ťažkým zdravotným postihnutím so sprievodcom, t.j. dokladu, ktorým je možné preukázať ťažké zdravotné postihnutie jeho držiteľa. 
 	O 	A 	Upravený text návrhu zákona. 	
MPSVR SR 	Všeobecná pripomienka nad rámec predkladaného návrhu 
Odporúčame nad rámec predkladaného návrhu § 17 odsek 1 zákona doplniť o nové ustanovenie, podľa ktorého by od dane z nehnuteľnosti boli oslobodené pozemky, stavby, byty a nebytové priestory užívané na účely poskytovania sociálnej služby alebo výkonu opatrení sociálnoprávnej ochrany detí a sociálnej kurately podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. 
Odporúčame, aby od dane z nehnuteľnosti boli oslobodené pozemky, stavby, byty a nebytové priestory vo vlastníctve štátu alebo samosprávnych krajov užívané na účely poskytovania sociálnej služby alebo výkonu opatrení sociálnoprávnej ochrany detí a sociálnej kurately zariadeniami v zriaďovateľskej pôsobnosti štátu alebo samosprávnych krajov. 
Odporúčame, aby do obligatórneho oslobodenia z dane nehnuteľností boli zaradení všetci poskytovatelia sociálnych služieb, ktorí ich neposkytujú s cieľom dosiahnuť zisk, 
t.j. právnická osoba a fyzická osoba poskytujúca sociálne služby, ktorá neposkytuje sociálnu službu s cieľom dosiahnuť zisk a zároveň odporúčame do oslobodenia od dane 
z nehnuteľností zaradiť obligatórne aj zariadenia sociálnoprávnej ochrany detí a sociálnej kurately, ktorých zriaďovateľom sú akreditované subjekty a fyzické osoby, ktoré vykonávajú ústavnú starostlivosť v profesionálnych rodinách a náhradnú rodinnú starostlivosť. 

Odôvodnenie: Dôvodom požiadavky oslobodiť od platenia dane z nehnuteľnosti 
u vymedzených poskytovateľov sociálnej služby a v prípade výkonu opatrení sociálnoprávnej ochrany detí a sociálnej kurately je skutočnosť, že sociálne služby a výkon opatrení sociálnoprávnej ochrany detí a sociálnej kurately poskytované bez dosiahnutia zisku majú povahu verejnej služby a sú porovnateľné ako iné obdobné služby (napr. SČK), 
ktoré sú oslobodené od tejto dane. Uvedeným návrhom sa zvýši dostupnosť pre klientov, nakoľko daň z nehnuteľnosti je zahrnutá do ekonomicky oprávnených nákladov a v prípade jej neplatenia sa znížia náklady a tým aj úhrada klienta. 
 	O 	N 	Pripomienka je nad rámec zákona. Zámerom predkladateľa nie je zaviesť ďalšie zákonné oslobodenia od dane z nehnuteľností a pripomienkou je možné zaoberať sa pri komplexnej novele zákona o miestnych daniach v súvislosti s úpravou princípu zdaňovania nehnuteľností. 	
MPSVR SR 	Pripomienka nad rámec predkladaného návrhu, K § 17 ods. 3 
Upozorňujme nad rámec predkladaného návrhu na potrebu nahradiť v § 17 ods. 3 písm. b) slová „na účely sociálnej pomoci“ jednoznačnou formuláciou, z ktorej by bolo zrejmé, 
že v uvedenom prípade ide o zariadenia sociálnych služieb a zariadenia sociálnoprávnej ochrany detí a sociálnej kurately podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a podľa zákona 
č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. 
Odôvodnenie: Zákon č. 195/1998 Z. z. o sociálnej pomoci v znení neskorších predpisov bol zrušený zákonom č. 448/2008 Z. z. o sociálnych službách a o zmene a doplnení zákona 
č. 455/1991 Zb. o živnostenskom podnikaní (živnostenský zákon) v znení neskorších predpisov s účinnosťou od 1. januára 2009. 
 	O 	N 	Pripomienka je nad rámec zákona. Pôvodné ustanovenie § 17 ods. 3 písm. b) zákona považujeme za postačujúce. 	
MŽP SR 	§ 17 ods. 2 písm. f) 
v § 17 ods. 2 písm. f) sa slová „pozemky v národných parkoch, chránených areáloch, prírodných rezerváciách, prírodných pamiatok a vo vyhlásených ochranných pásmach s tretím a štvrtým stupňom ochrany, 18)“ nahrádzajú slovami: 
„pozemky v národných parkoch, chránených krajinných oblastiach, chránených areáloch, prírodných rezerváciách, národných prírodných rezerváciách, prírodných pamiatkach, národných prírodných pamiatkach, chránených krajinných prvkoch, vo vyhlásených ochranných pásmach s tretím a štvrtým stupňom ochrany a územiach medzinárodného významu, 18)“. 
Odôvodnenie: 
Zoznam chránených území bol upravený novelou zákona č. 543/2002 Z. z. o ochrane prírody a krajiny v znení neskorších predpisov. Zmenou textu bude zabezpečený súlad so zákonom č. 543/2002 Z. z. o ochrane prírody a krajiny v znení neskorších predpisov. 
 	Z 	A 	Upravený text návrhu zákona. 	
MŽP SR 	§ 99 ods. 1 
v § 99 ods. 1 doplniť a spresniť postup obce v prípade, ak nevyrubí daň z lesných pozemkov na ktorých sú ochranné lesy, lesy osobitného určenia alebo lesné pozemky nad hornou hranicou lesa, t. j. spôsob zverejnenia zoznamu pozemkov a výšku dane z pozemkov o ktorú sú daňovníci oslobodení. Výška dane, o ktorú sú daňovníci oslobodení je nižšia alebo rovnaká ako obvyklá výška dane z lesných pozemkov, na ktorých sú hospodárske lesy; stanovenie výšky musí zohľadňovať kategórie lesa. 
Odôvodnenie: 
Obec môže ukladať daň z nehnuteľností, ktorá zahŕňa aj daň z pozemkov. Predmetom dane z lesných pozemkov sú lesné pozemky na ktorých sú hospodárske lesy. Výpočet dane z pozemkov sa teda netýka dane z lesných pozemkov na ktorých sú ochranné lesy, lesy osobitného určenia a lesné pozemky nad hornou hranicou lesa. 
Daňovník dane z týchto pozemkov je oproti iným daňovníkom zvýhodnený oslobodením od dane. Ak správca dane nevyrubil daň z lesných pozemkov na ktorých sú ochranné lesy, lesy osobitného určenia alebo lesné pozemky nad hornou hranicou lesa je problematické doložiť výpočet výšky dane o ktorú bol žiadateľ oslobodený. Toto môže spôsobiť problémy pri posudzovaní obsahovej správnosti žiadostí o vyplatenie finančnej náhrady, spôsobe výpočtu finančnej náhrady, spôsobe určenia výšky nájomného a výšky odplaty za zmluvnú starostlivosť pri náhradách za obmedzenie bežného obhospodarovania pozemku podľa nariadenia vlády Slovenskej republiky č. 7/2014 Z. z. o podrobnostiach o obsahu žiadostí o vyplatenie finančnej náhrady, spôsobe výpočtu finančnej náhrady a spôsobe určenia výšky nájomného a výšky odplaty za zmluvnú starostlivosť pri náhradách za obmedzenie bežného obhospodarovania pozemku. 
 	Z 	N 	Ministerstvo životného prostredia SR po rokovaní s MF SR pripomienku vzalo späť. 	
MS SR 	K Čl. I bod 8 
Podľa navrhovaného ustanovenia nového odseku 8 si nárok na zníženie dane alebo oslobodenie od dane (§ 17) uplatňuje daňovník v lehote na podanie daňového priznania, inak nárok zaniká. 

V § 17 ods. 1 sú uvedené nehnuteľnosti, ktoré sú zo zákona oslobodené od dane. V § 17 ods. 2 až 4 sú uvedené prípady, v ktorých môže správca dane (obec) prostredníctvom VZN určiť zníženie alebo oslobodenie od dane. 

Podľa dôvodovej správy k novému ustanoveniu sa upravuje lehota pre uplatnenie zníženia dane alebo oslobodenia od dane z nehnuteľností v príslušnom zdaňovacom období, ak obec takéto zníženie alebo oslobodenie od dane na svojom území zaviedla vo VZN. 

Dovoľujeme si predkladateľovi dať na zváženie doplnenie odkazu do nového odseku 8 na odseky 2 až 4 (napr. „Nárok na zníženie dane alebo oslobodenie od dane podľa odseku 2 až 4 si daňovník....“), nakoľko súčasné znenie vyvoláva dojem, že aj v prípade nehnuteľností oslobodených od dane ex lege (odsek 1) je potrebné uplatniť si nárok na oslobodenie od dane. V prípade ak je záujmom predkladateľa aby povinnosti uplatniť si nárok podliehali aj nehnuteľnosti v odseku 1, odporúčame prispôsobiť dôvodovú správu v tomto smere. 
 	O 	A 	Upravený text návrhu zákona. 	
CTF 	vlastnému materiálu 
V § 10 ods. 3 písm. b) sa za slová “priehrad, vodovodov, kanalizácií,” vkladajú slová “elektronických komunikačných sietí,”. 

Odôvodnenie: 
Uvedený návrh rieši problém definičného naviazania daňového predpisu na pripravovaný stavebný zákon, ktorý nanovo definuje stavbu. Doteraz v praxi platilo a MF SR to výkladovo podporovalo, že stavby elektronických komunikácií nepodliehali dani zo stavby, avšak nebolo to legislatívne presne upravené. So zmenou definície stavby už súčasný výklad a usmernenie MF SR nebude použiteľné. Zároveň ide o zrovnoprávnenie elektronických komunikačných sietí s inými sieťami, ktoré majú oslobodenie od dane priamo v predpise. 	Z 	N 	Pripomienka nad rámec zákona. V predloženom návrhu zákona nedochádza k zmene definície predmetu dane zo stavieb, a preto nie je ani dôvod rozširovať jej negatívne vymedzenie. Zároveň uvádzame, že elektronické komunikačné siete nespĺňajú predmet dane zo stavieb už teraz. 	
Vych.Distr.,a.s. 	V § 6 ods. 2 písm.c)  
V § 6 ods. 2 písm.c) navrhujeme na konci pripojiť tieto slová: „okrem časti zastavaných plôch a nádvorí, ktoré sú zastavané kioskovou transformačnou stanicou.“ 

Odôvodnenie: 
Navrhované znenie jednoznačným spôsobom definuje predmet dane z nehnuteľností. Murované transformačné stanice ostávajú naďalej predmetom dane zo stavieb, a teda pozemky, na ktorých sú takéto stavby postavené nie sú predmetom dane z pozemkov. Naopak, pozemky, na ktorých sú postavené kioskové (blokové) transformačné stanice, ktoré nie sú spojené so zemou pevným základom sú zdaňované daňou z pozemkov. Zároveň sa precizuje vymedzenie predmetu dane z nehnuteľností negatívnym spôsobom pri stĺpových a stožiarových staniciach, ktoré ako inžinierske stavby slúžiace energetike tvoria de facto súčasť nadzemných elektrických vedení.  	Z 	N 	Navrhované znenie považujeme za dostatočné, keďže predmetnú otázku prípadného dvojitého zdania tej istej transformačnej stanice daňou z pozemkov a daňou zo stavieb vylučuje negatívne vymedzenie predmetu dane z pozemkov v § 6 ods. 2 písm. a) zákona o miestnych daniach. 	
Vych.Distr.,a.s. 	bodu 1 
V navrhovanom § 7 ods. 4 navrhujeme nahradiť slová „transformačná stanica“ slovami „kiosková transformačná stanica“ a slová „stavebné pozemky“ nahradiť slovami „zastavané plochy a nádvoria“. 

Odôvodnenie: 
Navrhované znenie jednoznačným spôsobom definuje predmet dane z nehnuteľností. Murované transformačné stanice ostávajú naďalej predmetom dane zo stavieb, a teda pozemky, na ktorých sú takéto stavby postavené nie sú predmetom dane z pozemkov. Naopak, pozemky, na ktorých sú postavené kioskové (blokové) transformačné stanice, ktoré nie sú spojené so zemou pevným základom sú zdaňované daňou z pozemkov. Zároveň sa precizuje vymedzenie predmetu dane z nehnuteľností negatívnym spôsobom pri stĺpových a stožiarových staniciach, ktoré ako inžinierske stavby slúžiace energetike tvoria de facto súčasť nadzemných elektrických vedení. 
Okrem toho navrhované znenie § 7 ods. 4 korešponduje s definíciou stavebného pozemku pre účely zdaňovania nehnuteľností upravenou v § 6 ods. 4. 

 	Z 	N 	Navrhované znenie považujeme za dostatočné. Nie je potrebné bližšie špecifikovať pojem "transformačná stanica", keďže vždy ide o takú transformačnú stanicu, ktorá nie je predmetom dane zo stavieb, ale uvažuje sa s ňou iba v súvislosti so zdanením pozemku, na ktorom sa nachádza.  	
Vych.Distr.,a.s. 	bodu 2 
V navrhovanom § 8 ods. 4 navrhujeme nahradiť slová „transformačná stanica“ slovami „kiosková transformačná stanica“. 

Odôvodnenie: 
Navrhované znenie jednoznačným spôsobom definuje predmet dane z nehnuteľností. Murované transformačné stanice ostávajú naďalej predmetom dane zo stavieb, a teda pozemky, na ktorých sú takéto stavby postavené nie sú predmetom dane z pozemkov. Naopak, pozemky, na ktorých sú postavené kioskové (blokové) transformačné stanice, ktoré nie sú spojené so zemou pevným základom sú zdaňované daňou z pozemkov. Zároveň sa precizuje vymedzenie predmetu dane z nehnuteľností negatívnym spôsobom pri stĺpových a stožiarových staniciach, ktoré ako inžinierske stavby slúžiace energetike tvoria de facto súčasť nadzemných elektrických vedení.  	Z 	N 	Navrhované znenie považujeme za dostatočné. Nie je potrebné bližšie špecifikovať pojem "transformačná stanica", keďže vždy ide o takú transformačnú stanicu, ktorá nie je predmetom dane zo stavieb.  	
Vych.Distr.,a.s. 	§10 ods. 3 písm. b) 
V § 10 ods. 3 pís. b) navrhujeme na konci pripojiť tieto slová: „alebo kioskových, stĺpových alebo stožiarových transformačných staníc“. 

Odôvodnenie: 
Navrhované znenie jednoznačným spôsobom definuje predmet dane z nehnuteľností. Murované transformačné stanice ostávajú naďalej predmetom dane zo stavieb, a teda pozemky, na ktorých sú takéto stavby postavené nie sú predmetom dane z pozemkov. Naopak, pozemky, na ktorých sú postavené kioskové (blokové) transformačné stanice, ktoré nie sú spojené so zemou pevným základom sú zdaňované daňou z pozemkov. Zároveň sa precizuje vymedzenie predmetu dane z nehnuteľností negatívnym spôsobom pri stĺpových a stožiarových staniciach, ktoré ako inžinierske stavby slúžiace energetike tvoria de facto súčasť nadzemných elektrických vedení.  	Z 	N 	Zastávame názor, že nie je potrebné rozširovať negatívne vymedzenie dane zo stavieb, keďže stavby transformačných staníc (kioskových, stĺpových, stožiarových ...) podľa návrhu predkladateľa zákona nespĺňajú definíciu pre daň zo stavieb podľa zákona o miestnych daniach. 

 	
Vych.Distr.,a.s. 	§12 ods.2 
V § 12 ods. 2 navrhujeme ustanovenie „§ 104g ods. 3“ nahradiť ustanovením „104h ods. 2“. 

Odôvodnenie: 

Vzťahuje sa k pripomienke k bodu 28 ustanovenia §104h - Cieľom navrhovanej úpravy je obmedziť praktiky niektorých správcov dane uplatňujúcich neprimerane vysoké rozdiely sadzieb dane zo stavieb pre rôzne druhy stavieb v rôznych častiach územia obce. Navrhované znenie jednoznačným spôsobom upravuje povinnosť správcov dane zosúladiť sadzby dane pri určení sadzieb pre najbližšie zdaňovacie obdobie. 	Z 	N 	Pripomienka je nad rámec návrhu zákona. Prijatím prechodného ustanovenia § 104g ods. 3 sa určilo 10-ročné prechodné obdobie na zosúladenie násobku medzi najvyššou a najnižšou sadzbou dane zo stavieb. Navrhovaná zmena vyplývajúca z obsahu pripomienky nezodpovedá zámerom ministerstva zabezpečiť rovnomernejšie daňové zaťaženie daňovníkov postupným znižovaním rozdielu medzi najnižšou a najvyššou sadzbou dane s cieľom zachovať rozpočtovú stabilitu obcí a miest. 	
Vych.Distr.,a.s. 	k bodu 28 
Navrhované znenie § 104h navrhujeme doplniť odsekom 2, ktorý znie: 
„(2) Ak je najvyššia sadzba dane zo stavieb ustanovená správcom dane na zdaňovacie obdobie roku 2014 väčšia ako 10-násobok najnižšej sadzby dane zo stavieb, správca dane zosúladí tento násobok s § 12 ods. 2 najneskôr pri určení sadzieb dane zo stavieb na zdaňovacie obdobie roku 2015. Ustanovenie § 104g ods. 3 sa neuplatňuje.“ 

Doterajšie navrhované znenie § 104h navrhujeme označiť ako odsek 1. 

Odôvodnenie: 
Cieľom navrhovanej úpravy je obmedziť praktiky niektorých správcov dane uplatňujúcich neprimerane vysoké rozdiely sadzieb dane zo stavieb pre rôzne druhy stavieb v rôznych častiach územia obce. Navrhované znenie jednoznačným spôsobom upravuje povinnosť správcov dane zosúladiť sadzby dane pri určení sadzieb pre najbližšie zdaňovacie obdobie. 	Z 	N 	Pripomienka je nad rámec návrhu zákona. Prijatím prechodného ustanovenia § 104g ods. 3 sa určilo 10-ročné prechodné obdobie na zosúladenie násobku medzi najvyššou a najnižšou sadzbou dane zo stavieb. Navrhovaná zmena vyplývajúca z obsahu pripomienky nezodpovedá zámerom ministerstva zabezpečiť rovnomernejšie daňové zaťaženie daňovníkov postupným znižovaním rozdielu medzi najnižšou a najvyššou sadzbou dane s cieľom zachovať rozpočtovú stabilitu obcí a miest. 	
SPPK 	K Čl. I  
Navrhujeme Čl. I doplniť o nový bod, ktorým sa v § 17 dopĺňa odsek 1 písmenom i), ktoré znie: „močiare, plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa a II. stupňa a zdrojov prírodných minerálnych vôd stolových I. a II. stupňa. 

V § 17 odseku 2 sa vypúšťa písmeno c). 

Odôvodnenie: 
Aj v zmysle skoršieho zákona č. 317/1992 Zb. o dani z nehnuteľností, boli podľa § 4 ods. 1 písm. i) od dane obligatórne oslobodené močiare, plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa, a zdrojov prírodných minerálnych vôd stolových I. stupňa. 

Remízky, háje a vetrolamy, ktoré sú v súčasnosti zaraďované do ostatných plôch a napriek tomu, že v mnohých prípadoch nikdy nemali konkrétneho majiteľa, boli v evidencii katastra vedené ako užívané poľnohospodárskymi podnikmi. V súčasnosti z týchto plôch niektorí správcovia dane požadujú platenie dane z nehnuteľností a dokonca aj Slovenský pozemkový fond požaduje platenie nájmu. Tieto plochy však neboli nikdy poľnohospodársky využívané a tvoria krajinné prvky, ktoré nie je žiaduce likvidovať. Preto navrhujeme, aby bolo opätovne ustanovené oslobodenie od dane pre tieto prípady. 

 	Z 	N 	Pripomienka je nad rámec návrhu zákona. Zámerom predkladateľa nebolo prehodnocovať fakultatívne oslobodenia od dane z nehnuteľností a preradzovať ich do zákonných oslobodení. Pripomienkou je možné zaoberať sa v rámci komplexnej novely zákona o miestnych daniach.  	
SPPK 	K Čl. I 
Žiadame v Čl. I doplniť nové body, ktoré znejú: 

V § 8 sa v odseku 2 tretia veta nahrádza vetou „Takto ustanovená ročná sadzba dane z pozemkov podľa § 6 ods. 1 písm. a) nesmie presiahnuť 3-násobok ročnej sadzby dane z pozemkov podľa odseku 1 a ročná sadzba dane z pozemkov podľa § 6 ods. 1 písm. b), c), d) a e) nesmie presiahnuť 5-násobok najnižšej ročnej sadzby dane z pozemkov ustanovenej správcom dane vo všeobecne záväznom nariadení.“ 

V § 8 odsek 5 znie: „Ak ročná sadzba dane z pozemkov podľa § 6 ods. 1 písm. a) ustanovená podľa odseku 2 presiahne 3-násobok ročnej sadzby dane z pozemkov podľa odseku 1, uplatní sa ročná sadzba dane z pozemkov podľa odseku 1. Ak ročná sadzba dane z pozemkov podľa § 6 ods. 1 písm. b), c), d) a e) ustanovená podľa odseku 2 a ročná sadzba dane z pozemkov ustanovená podľa odseku 4 presiahne 5-násobok najnižšej ročnej sadzby dane z pozemkov ustanovenej správcom dane vo všeobecne záväznom nariadení 11), uplatní sa ročná sadzba dane z pozemkov podľa odseku 1.“ 

Odôvodnenie: 
Tým, že sa maximálna hranica zvýšenia ročnej sadzby dane z pozemkov ako orná pôda, vinice, chmeľnice, ovocné sady a trvalé trávnaté porasty vo všeobecne záväznom nariadení obce bude odvodzovať od ročnej sadzby dane z pozemkov ustanovenej zákonom vo výške 0,25 % a nie od najnižšej ročnej sadzby dane z pozemkov ustanovenej správcom dane vo všeobecne záväznom nariadení, ako je tomu v súčasnosti, sa obciam zabráni, aby vo svojich všeobecne záväzných nariadeniach ustanovovali z roka na rok neúmerne vysoké sadzby dane z uvedených pozemkov a riešili si tak svoj negatívny vývoj verejných financií. Zároveň sa tým zamedzí právna neistota daňovníkov, ktorí pre každoročné zmeny v sadzbách dane prostredníctvom všeobecne záväzných nariadení obcí, nemôžu vopred počítať s maximálnou výškou dane, ktorú sú povinní za príslušný rok odviesť. 

V prípade dane z pozemkov ako záhrady, zastavané plochy a nádvoria, ostatné plochy, stavebné pozemky, lesné pozemky, na ktorých sú hospodárske lesy, rybníky s chovom rýb, ostatné hospodársky využívané vodné plochy ako aj pozemky, na ktoré bolo vydané povolenie dobývania ložiska nevyhradeného nerastu, alebo na ktorých sa nachádza zariadenie na výrobu elektriny zo slnečnej energie, budú môcť obce aj naďalej určovať sadzbu dane tak ako doteraz, t.j. s obmedzením, že nimi ustanovená sadzba dane nesmie presiahnuť 5-násobok najnižšej ročnej sadzby dane z pozemkov ustanovenej správcom dane vo všeobecne záväznom nariadení. 
 	Z 	N 	V predkladanom návrhu zákona nebolo zámerom upravovať zásady určovania sadzieb dane z pozemkov a násobky medzi najvyššou a najnižšou ročnou sadzbou dane z dôvodu zachovania rozpočtovej stability a stability hospodárenia obcí a miest. 	
SLASPO 	ČL.I  
Poukazujeme na "nespravodlivé" zdanenie pozemkov, na ktorých stoja trafostanice. Doterajšia prax zdaňovania pozemkov je taká, že tá časť pozemku, na ktorej stojí stavba sa nezdaňuje, lebo táto časť sa používa ako parameter pre výpočet dane zo stavieb, takže obec v tejto časti dostane daň zo stavieb a vo zvyšku pozemku dostane daň z pozemkov. 
Vládny návrh však zavádza zmenu a nerozlišuje, či na pozemku, kde stojí trafostanica, je táto zdanená daňou zo stavieb alebo ide o trafostanicu, ktorá nenapĺňa definíciu stavby ( napr. nie je spojená so zemou pevným základom), a teda nie je predmetom dane zo stavieb. Definuje, že ak na pozemku stojí trafostanica, tak potom pre základ dane z pozemkov sa používajú hodnoty stavebných pozemkov, ktoré sú podstatne vyššie ako ostatné pozemky. Žiadame, aby sa predmetná novela vzťahovala iba na také pozemky, na ktorých stojí trafostanica, ktorá nie je stavbou a nepodlieha dani zo stavieb, teda aby sa pozemku, na ktorom stojí trafostanica podliehajúca dani zo stavieb, predmetná novela nedotkla. 
 	O 	N 	Transformačná stanica, ktorá nespĺňa definíciu predmetu dane zo stavieb, nie je stavbou na účely dane z nehnuteľností a preto sa navrhuje zdaňovať v režime dane z pozemkov len pozemok, na ktorom sa nachádza transformačná stanica. 	
ZSPS 	k materiálu ako celku 
Návrh zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vyvoláva rozpaky. Vyvoláva dojem, že pokusom nahradiť pojem – „nájomné bývanie“ – pojmom – „prechodné ubytovanie“. Občiansky zákonník (OZ) v §§ 754-759 vymedzuje, kde sa poskytuje prechodné ubytovanie. Návrh novely zákona 528/2004 Z.z. potom znovu (?) vymedzuje, kde sa prechodné ubytovanie poskytuje. Ak by vymedzenie v OZ v §§ 754-759 nebolo dostatočné, potom by bolo vhodné riešiť tento problém skôr novelou OZ. 	O 	N 	Navrhované vymedzenie predmetu dane z ubytovania ako aj zoznam ubytovacích zariadení považujeme na účely zákona o miestnych daniach za dostatočné.